پاکیستانین باش ناظیری عمران خان تورکیه-‌یه قاچقین‌لار مسئله سینده میننتدارلیغینی بیلدیردی.
عمران خان سوئیس-ین ژنو شهریندکی بمت-نین اوفی‌سینده دسامبرین 17-ده باشلایان 1-جی قلوبال قاچقین فوروموندا ائتدیگی چیخیشیندا دئییب:
"تورکیه-‌نین پرزیدنتی و خالقینا تورکیه-‌نین دونیادا ان چوخ قاچقین اها‌لی‌سینه ائو صاحب‌لیگی ائتمه‌سینه گؤره میننتدارلیغیمی بیل‌دیریرم. آدیم آتیلمایاجاغی تقدیرده داها جدی قاچقین بحرانی ایله قارشی-قارشییا قالینا‌جاق‌دیر".
چیخیشیندا کشمیر پروبلئمینه ده توخونان عمران خان آوقوستون 5-دن بری‌دیر 8 میلیون کشمیرلی‌نین عینی ایله حبس ائدیلدیگینی و هیندیستانین یئنی بحرانا سبب اولدوغونو سؤیله‌ییب.
پاکیستانین باش ناظیری عمران خان دئییب کی، دونیانین باشا دوشمه‌سی لازیم گلن شئی، اصیل مقصد کشمیرین دموقرافیاسینی مسلمان چوخلوق‌دان مسلمان آزلیغا چئویرمک‌دیر. پاکیستان-دا ساده‌جه قاچقین بحرانی یارانا بیله جگیندن ناراحات دئییل. بو پروبلئمین ایکی اتم سلاح‌لی اؤلکه آراسیندا بیر محاربه‌یه گتیریب چیخاراجاغیندان ناراحاتیق.
هیندیستان‌داکی یئنی وطنداش‌لیق قانونونون مسلمان‌لار آراسیندا آیری-سئچکی‌لیگه سبب اولدوغونو دا قئید ائدن خان اولوسلار آراسی توپلومو بو قانونا دقت یئتیرمه‌یه چاغیریب.
